אורי לייזרוביץ'

אורי לייזרוביץ' (נולד ב-30 באפריל 1987) הוא שחקן, מדבב, קומיקאי, ומנחה טלוויזיה ישראלי. זוכה "פרס האקדמיה לטלוויזיה".

ביוגרפיה
לייזרוביץ' נולד להורים עולים מפולין (אביו) ורוסיה (אמו). הוא נולד וגדל בראשון לציון. בנעוריו היה חבר בלהקת הנוער השכנים של צ'יץ'. למד בתיכון עמית עמל במגמת מחשבים. שירת בצה"ל במערך הטכנולוגי של המשטרה. הוא למד שלוש שנים פיתוח קול אצל ריקי בוגטין ובוגר קורס פיתוח קול אצל מאיה אבידן. בנוסף, למד בסל"ה - הסטודיו לאמנויות התיאטרון מיסודו של יורם לוינשטיין.

קריירה
בתיאטרון
לייזרוביץ' שיחק במספר מחזות. בתיאטרון אורנה פורת לילדים ולנוער שיחק במחזה "התפקיד הראשי". בתיאטרון תמונע שיחק במחזה "שופרא". בתיאטרון צוותא שיחק במחזה "דלתות". בתיאטרון המדיטק שיחק במחזה "מומו". בתיאטרון הקאמרי שיחק במחזה "שרוליק".

כמו כן, שיחק במחזות "אדם", "הסעודה האחרונה", "חופשת הקיץ של שירה" ו"ילד, הנה ציפור".

כיום, משתתף גם במחזה "ההצגה חייבת להיגמר".

בטלוויזיה ובקולנוע
בשנת 2003 שיחק בתפקיד הראשי את דמותו של רועי בסרט הסטודנטים "קרון מסע". ב-2004 שימש ככתב שטח בתוכנית הטלוויזיה "יש מצב", ששודרה בערוץ הראשון, בהנחייתה של עדן הראל. בשנת 2005 שימש ככתב שטח בתוכנית הנוער "אקזיט" וכמנחה בתוכנית "זאפ לראשון". בשנת 2007 השתתף במערכוני התוכנית "שלום אנד גוד איבנינג" בכיכובו של אלי יצפאן ששודרה בערוץ 2.

משנת 2014 גילם את דמותו של אלבז בסדרה "זגורי אימפריה" ששודרה בהוט 3.

בשנת 2015 שיחק בסרט הקולנוע "איביזה".

בשנת 2016 שיחק בסרט "הלהקה האחרונה בלבנון" ובתוכנית הבידור "זה המצב". בנוסף, החל לשחק בסדרה הקומית "מפלצות קטנות" בזכיינית ערוץ 2, רשת. על תפקידו בסדרה הוא היה מועמד לפרס האקדמיה הישראלית לטלוויזיה לשנת 2016 בקטגוריית "השחקן הטוב ביותר בסדרה קומית".

בשנת 2017 שיחק בסרטו של שבי גביזון "געגוע". כמו כן הוא משתתף בעונה השנייה של תוכנית הבידור "הכל הולך" של רשת.
ובאותה שנה גם השתתף בסדרת הקומדיה של ערוץ הילדים "המלון של פיני" בתפקיד יריבו של פיני (ישראל קטורזה) רודי קונטיננטל.

בשנת 2018 שודרה ב-HOT הסדרה "שבאבניקים" בה הוא משחק את דמותו של גדליה לצד דניאל גד, ישראל אטיאס ועומר פרלמן. על משחקו בסדרה זו זכה ב"פרס האקדמיה לטלוויזיה" בקטגוריית השחקן הטוב ביותר בסדרת קומדיה. באותה שנה עלתה לשידור גם הסדרה "כפולה" בה הוא מגלם את הכוריאוגרף גרשום, לצד נועה קירל. בשנה זו גם נתן את קולו לתפקיד הראשי בסרט האנימציה של חנן קמינסקי "אגדת המלך שלמה". באותה שנה השתתף גם בפסטיגל.

ב-16 בינואר 2019 הצטרף לקאסט הקבוע של "ארץ נהדרת", שם חיקה בין השאר את אלירז שדה, ארז טל, יהונתן מרגי, בן זיני, עידן עמדי,דני אבדיה, שמחה רוטמן וניר מהתוכנית "חתונה ממבט ראשון".

ב-2019 שימש כפרזנטור של קוקה-קולה, ובמסגרת זו הוביל מיני-סדרה של מערכונים, בערוצים ביוטיוב, "Coke-TV".

ב-2019 ביצע סינגל בשם "נצור לשונך" עם הזמר-יוצר והמלחין עמירן דביר.

מ-2020 משתתף בפרסומות של "דנונה" ביחד עם נועה קולר.

ב-2022 הגיש את סדרת הרשת ״הפודי היהודי״ של קרן משפחת רודרמן.

במאי 2024 עלתה סדרת הדרמת מתח "האיש שרצה לדעת הכל" בכאן 11, בה הוא מגלם את חוקר המשטרה דודי שרפשטיין.

 חיים אישיים 
בראיון של לייזרוביץ לפנאי פלוס ב-6 בפברואר 2019 הוא ביקש לא להגדיר את עצמו כסטרייט או כגיי.

בשנת 2021 התארס לבן זוגו וב-4 במרץ 2022 נישא לו. באוקטובר 2023 הזוג הביא לעולם בן בכור בהליך פונדקאות.

 פרסים ומועמדויות 
שנהפרסקטגוריהפרויקטמועמדות2022פרסי נבחרי השנה של פרוגישחקן אהוב בסדרת נוערגולדה ומאיר

קישורים חיצוניים






הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:זוכי פרס האקדמיה לטלוויזיה: שחקנים
קטגוריה:בדרנים ישראלים
קטגוריה:מנחי טלוויזיה ישראלים
קטגוריה:סגל רשת
קטגוריה:חברי להקת השכנים של צ'יץ'
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:קומיקאים יהודים ישראלים
קטגוריה:שחקנים להט"בים ישראלים
קטגוריה:קומיקאים ישראלים
קטגוריה:מדבבים ישראלים
קטגוריה:משתתפי הפסטיגל
קטגוריה:בוגרי תיכון עמית עמל (ראשון לציון)
קטגוריה:ישראלים שנולדו ב-1987